অনম বিশ্বাসের পরিচালনায় প্রথম চলচ্চিত্র। তবে আগ্রহের কেন্দ্রে আছে হুমায়ূন আহমেদের ‘দেবী’ উপন্যাস। এই সেপ্টেম্বরেই মুক্তির তারিখ থাকলেও আরও কিছুটা সময় প্রচারণা করতে চায় কর্তৃপক্ষ। ছবির প্রযোজক জয়া আহসান। জয়া ও চঞ্চল চৌধুরী সময়ের দুই সেরা পারফর্মার। তাদের জন্যও রয়েছে দর্শকদের আগ্রহ। তাছাড়া অনিমেষ আইচ, শবনম ফারিয়া, ইরেশ জাকের রয়েছে ছবিটির অন্যতম গুরুত্বপূর্ণ চরিত্রে। ছবির ফার্স্ট লুক এবং টিজার দেখে জয়া এবং চঞ্চল পেয়েছে প্রশংসা। অনেকেই বলছেন হুমায়ূন আহমেদের ‘দেবী’ নাকি অনম- জয়ার ‘দেবী’ দেখতে চাচ্ছেন? দুই ‘দেবী’র তুলনা নিয়ে যে ছবিটি শেষ সময়ে আলোচনায় থাকবে তা বলা যায়। আসছে অক্টোবরে মুক্তি পাওয়ার কথা রয়েছে ছবিটির।